Rukous (Vala)
Jumala,
 olen vain pieni liekki,
 joka hiljaa on lepattanut kaukana
 ja odottanut.

 Nyt en tyydy siihen enää!
 Tahdon leimuta!
 Tahdon palaa korkeana!
 Vain päivän ja yön!

 Loppukoon kaikki senjälkeen,
 kunhan ruumiini on ollut tuli,
 jonka lieskat ovat taivasta hiponeet
 suurina, kauhistuttavina, ihanina!
 Palaa tahdon, palaa, palaa!
 Tuhlata vuosien voiman
 silmänräpäyksessä!
 Vain päivän ja yön, Jumala!
 En vuosia, joita kahleina hautaan laahataan,
 en tasaista pitkää elämää rukoile,
 vain yötä ja päivää
 korkeana tulipatsaana!
 Jumala!
 Jumala!